**Kunstiõpetus IV klass**

**Õpitulemused IV klassi lõpuks**

õpilane

* tunnetab oma kunstivõimeid ja -huve;
* väljendab visuaalsete vahenditega oma mõtteid, ideid ja teadmisi;
* loovülesandeid lahendades visandab ja kavandab;
* rakendab erinevaid kunstitehnikaid (maal, joonistus, kollaaž, skulptuur, foto);
* kujutab ja kujundab nii vaatluste kui ka oma ideede põhjal, kasutades visuaalse kompositsiooni baasoskusi;
* mõistab tehismaailma ja selle kasutaja suhet;
* peab silmas eesmärgipärasust, uuenduslikkust,esteetilisust ja ökoloogilisust;
* mõistab kultuuriväärtuste- ja keskkonnakaitse olulisust;
* leiab infot kunstiraamatutest ja eri teabeallikatest;
* tegutseb eetiliselt ja ohutult nii reaalsetes kui ka virtuaalsetes kultuurikeskkondades.

**Hindamine**

Hindamise eesmärk on toetada õpilaste arengut, innustada õpilasi sihikindlalt õppima, suunata nende enesehinnangu kujunemist. Hindamisel lähtutakse vastavatest põhikooli riikliku õppekava üldosa sätetest ning kasutatakse kujundavat ja kokkuvõtvat hindamist, lähtudes õppeülesandest ning kehtiva õppekava sisust ja eesmärkidest. Õpilasi hinnates on olulised nii õpetaja sõnaline hinnang kui ka õpilase enese hinnang.